NaiveNeuron/SloPal huggingface dataset:
Fico, Robert, poslanec NR SR (2022-02-08):
Pán podpredseda, za tejto situácie predsa nie je možné pokračovať. A ja preto predovšetkým navrhujem, aby bola zabezpečená prítomnosť predsedu Národnej rady. Predsa nie je možné, ak si niekto zoberie na seba takú dôležitú funkciu, ako je predseda parlamentu, aby sa niekde flákal. Ja neviem, kde sa fláka. Ja viem, že majú nejakú oslavu päťdesiatky, ale mňa to vôbec nezaujíma. V takejto vážnej situácii, kedy rokujeme o mimoriadne dôležitej zmluve, tu musí sedieť predseda Národnej rady a musí si urobiť poriadok. Ak si nevie urobiť poriadok, nech odíde z funkcie predsedu Národnej rady. Predsa nie je možné takto ďalej rokovať. (Potlesk a pískanie v sále.)
Bugár, Béla, podpredseda NR SR (2019-05-10):
Ďakujem pekne. Otváram rozpravu k tomuto bodu programu. Konštatujem, že nikto sa nehlási do rozpravy. (Reakcia z pléna.) Pán poslanec (reakcia z pléna), no to je v poriadku, ale som povedal – nikto sa nehlási. Takže naposledy vám dám (reakcia z pléna), nie, nie, naposledy vám dám slovo. Naposledy. Keď sa pýtam, musíte sa vtedy hlásiť. To už som upozorňoval minule. To znamená, že nech sa páči, ako posledný, teda jediný a posledný pán poslanec Ivan.
Grendel, Gábor, podpredseda NR SR (2021-11-12):
Pán poslanec Lehotský s faktickou poznámkou.
Drdul, Dominik, poslanec NR SR (2022-03-15):
Ďakujem veľmi pekne za slovo. Ja si dovolím reagovať možno pár vetami. V prvom rade chcem jednoznačne povedať, že s komisárkou som rokoval, nikdy som vám osobne netvrdil, nikdy som vám osobne netvrdil, že súhlasí a všetkými desiatimi tento návrh berie. Druhá vec. Národná rada občanov so zdravotným postihnutím, ktorá to prerokovala v rámci organizácií, ktoré zastupuje a ktoré zastrešuje, má súhlasné stanovisko k tomuto návrhu zákona. Situácia v oblasti zamestnávania osôb so zdravotným postihnutím je zlá. Áno, je veľmi zlá, ale je zlá najmä pre príliš nevhodné a nevýhodné podmienky na ich zamestnávanie v spojení s príliš zložitým procesom rozväzovania pracovného pomeru. Prílišná ochrana je ochranou, ktorá je kontraproduktívna a je na ťarchu. Stáva sa nie ochranou pred výpoveďou, ale ochranou pred pracovným pomerom. Toto bol hlavný message mojej úpravy, ktorý znel, myslím, dostatočne hlasne aj prostredníctvom dôvodovej správy, aj prostredníctvom môjho vystúpenia v rozprave. A ešte možno pár slov ku tomu, čo píše pani prezidentka. No nedá sa zároveň v jednom odstavci tvrdiť, že berieme účastníkovi konania možnosť odvolania, a na druhú stranu v inom odstavci povedať, že rozhodnutie, ktoré neobsahuje poučenie o odvolaní a ktorým teda fiktívne rozhodnutie jednoznačne je, má trojmesačnú lehotu na podanie odvolania. Ďakujem.
T. Cabaj, podpredseda NR SR: (2010-03-09):
Konštatujem, že Národná rada v tajnom hlasovaní nezvolila chýbajúceho člena Rady Slovenskej televízie. Preto nové voľby budú vykonané na základe rozhodnutia potom predsedu Národnej rady o termíne predloženia návrhov na túto voľbu. Poprosím ešte, pani poslankyňa, o výsledok tajného hlasovania o návrhu výboru Národnej rady na voľbu členov Rady Slovenského pozemkového fondu.
Laurenčík, Milan, podpredseda NR SR (2021-05-04):
Ďakujem, pán spravodajca. Prosím, zaujmite miesto pre spravodajcu. Ja teraz otváram rozpravu, do ktorej som dostal jednu písomnú prihlášku. Písomne sa prihlásil pán poslanec Marián Viskupič. Nech sa páči, pán poslanec, máte slovo.
Laurenčík, Milan, poslanec NR SR (2018-09-20):
Ďakujem za slovo. Martin, tebe ďakujem za predstavenie tejto našej novely zákona. Tak ako si spomínal, už sme niekoľko pokusov urobili, aby sme vylepšili náš volebný systém. Koaliční poslanci však nenašli pochopenie pre toto naše snaženie, a preto im dávame ešte teda jednu možnosť, a to je schválením týchto dvoch noviel zákonov, ktoré predkladáme. Som presvedčený, že schválením tohto zákona sa ten volebný systém určite vylepší. Je veľmi dôležité, aby poslanci zvolení do Európskeho parlamentu mali silnejší mandát, aby ich volilo viac voličov, a to dosiahneme jedine vyššou účasťou. A spojením týchto volieb je predpoklad, že tá účasť ozaj bude vyššia. A ten druhý efekt, ktorý si aj ty spomínal, je ušetrenie značného množstva financií. Chcel by som teda apelovať na hlavne koaličných poslancov, aby teda túto novelu podporili, a tak ako sme spojili termíny komunálnych volieb s voľbami do vyšších územných celkov, my navrhujeme prvé spojenie, ktoré by vlastne zapadlo do mozaiky zmien volebného systému u nás, ktorý by bol jednoduchší a určite aj efektívnejší. Ďakujem.
T. Cabaj, podpredseda NR SR: (2010-05-25):
S faktickou poznámkou pani podpredsedníčka Národnej rady Anna Belousovová. Končím možnosť prihlásiť sa s faktickou poznámkou. Nech sa páči, pani podpredsedníčka, máte slovo.
Galko, Ľubomír, poslanec NR SR (2024-02-23):
Ďakujem pekne za všetky faktické poznámky alebo faktické pripomienky. Ja som použil ten osobný prípad alebo prípad našej rodiny, lebo, z viacerých dôvodov. Jeden je ten, že som chcel vlastne vylíčiť nielen teda tuto poslancom, ktorí tu sedia, takto v piatok už poobede ich je tu naozaj poskromne. Ale v podstate celej slovenskej verejnosti, lebo nič si nenahovárajme, veľmi veľa ľudí toto rokovanie aj pozerá, že o kom vlastne my tu hovoríme, hej? Že o akom návrhu zákona a hlavne pre koho tento návrh zákona my sme do Národnej rady Slovenskej republiky priniesli a komu tým chceme pomôcť. Lebo ja som naozaj presvedčený, že aj v dnešnej dobre napriek tomu, že tá doba je už úplne niekde inde a úplne posunutá, existuje ešte tak isto veľa podobných rodín, ako bola tá naša, jednoducho tá obetavá matka robí všetko pre to, aby to, ten nespočetný kŕdeľ tých svojich detí vychovala a dá nabok úplne všetko. Dá nabok kariéru, nechodí na žiadne školenia, nespraví si ani vysokú školu, lebo jednoducho tá rodina a tie deti sú pre ňu na prvom mieste. A potom, áno, povedzme si to otvorene, samozrejme, potom pre ňu zostane tá menej lukratívna práca, povedzme tá, tá jednoduchšia práca. Ale to neznamená, že ten, tá žena, že je niečo menej, práve naopak. My by sme mali dať jasne najavo, že takéto ženy, ktoré vychovávajú svoje deti a seba vlastne obetujú, podstúpia tú obetu, tak že sú pre nás niečo viac. A to, že je tu ten apel, no však uvidíme, ako sa ten utorok zachovajú. Ďakujem.
P. Hrušovský, predseda NR SR: (2003-10-21):
Poprosil by som pána spoločného spravodajcu, aby uvádzal iba také návrhy, aké odporúča gestorský výbor, ktorý ho poveril, aby bol spravodajcom. Nech sa páči. J. Hurban, poslanec: Ďakujem, pán predseda. Teraz budeme hlasovať o pozmeňujúcich doplňujúcich návrhoch, ktoré odzneli v rozprave. Ako o prvom budeme hlasovať o pozmeňujúcom návrhu pána poslanca Ondriaša.
Blaha, Ľuboš, podpredseda NR SR (2024-01-17):
Pán poslanec Viliam Tankó.
Stavrovská, Zuzana, komisárka pre osoby so zdravotným postihnutím (2021-05-07):
Vážené panie poslankyne, vážení páni poslanci, veľmi si vážim, naozaj si veľmi vážim tieto vaše vyjadrenia podpory a ocenenia našej práce. Dovoľte, aby som teda povedala, že vďaka, samozrejme, mojim kolegyniam a kolegom, že dokážeme takto fungovať a vďaka tomu, že prijali teda tú filozofiu tej širokospektrálnej pomoci, lebo nájsť takých ľudí je naozaj veľmi ťažké. A keď už máme takýchto ľudí, mali by sme ich, samozrejme, aj potom primerane oceniť. My teda sa s tým bortíme každý rok, riešime problém nedostatku finančných prostriedkov, ale teda toto som nechcela povedať. Chcela som vlastne z toho miesta sa poďakovať mojim kolegyniam, mojim kolegom. Dovoľte, aby som sa teda aj poďakovala a prijala vyše výzvy na ďalšiu našu prácu. Poďakovala, by som sa poďakovala aj mimovládnym organizáciám, ktoré nám spoločne pomáhajú a veľakrát nás motivujú a veľakrát nás aj smerujú, že kde do ktorej oblasti ešte by sme mohli začrieť. Ja som naozaj v tomto smere mimoriadne nadšený človek a keby sa dalo, tak by som naozaj robila aj 24 hodín denne. Žiaľ, teda možné to nie je. Ale každé podnety, ktoré môžu skvalitniť život ľudí so zdravotným postihnutím, berieme veľmi vážne a ďalej nad nimi pracujeme. Takže či už sú to podnety od pani prezidentky Fóra pre pomoc starším, pani Ľubici Gálisovej, tých je nespočetne veľa. Pani Gálisová je už náš tímový hráč, hoci nie je zamestnaná na úrade, ale to obrovské spektrum podnetov, ktoré nám posiela, naozaj preukazuje jej rozsiahlu a kvalitnú prácu. (Prerušenie vystúpenia časomerom.)
Gašpar, Tibor, poslanec NR SR (2024-02-08):
Pán predsedajúci, teraz dajte hlasovať o bode 4 pozmeňujúceho návrhu poslanca Jakaba.
Blanár, Juraj, podpredseda NR SR (2023-05-24):
Teraz v rozprave vystúpi pán poslanec Eduard Heger a po jeho vystúpení dám možnosť prihlásiť sa ústne do rozpravy. Nech sa páči, pán poslanec Heger.
Danko, Andrej, podpredseda NR SR (2024-04-17):
Ďakujem, pán minister. Dávam slovo spoločnému spravodajcovi z výboru pre verejnú správu a regionálny rozvoj poslancovi Záhorčákovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Laššáková, Jana, podpredsedníčka NR SR (2013-01-31):
Pán poslanec, áno, pokračujte. Dobre.
P. Paška, predseda NR SR: (2009-10-21):
Takže, pán poslanec Slafkovský, do rozpravy.
Šeliga, Juraj, podpredseda NR SR (2021-02-05):
Ďakujem. Na vaše vystúpenie sú dve faktické poznámky, pán predseda. Nech sa páči, pán poslanec Suja.
Laurenčík, Milan, podpredseda NR SR (2022-03-30):
Poslednú faktickú poznámku má pán poslanec Tomáš Taraba. Nech sa páči.
Grendel, Gábor, podpredseda NR SR (2023-02-08):
S faktickou poznámkou dvaja kolegovia (reakcie z pléna), aha, pardon, to bolo záverečné slovo. Ďakujem za upozornenie, tam nie je možné reagovať faktickými poznámkami. Chcem sa opýtať ešte pána spravodajcu. Takisto záverečným slovom, nech sa páči.
Bugár, Béla, podpredseda NR SR (2011-09-13):
Pán podpredseda Fico, nech sa páči.
Hrnčiar, Andrej, podpredseda NR SR (2016-11-29):
Pán poslanec Kotleba.
V. Veteška, podpredseda NR SR: (2003-09-17):
Zároveň končím rozpravu o tomto bode programu. Prerušujem rokovanie o predkladanom návrhu zákona. vládnom návrhu zákona, ktorým sa mení a dopĺňa zákon č. 212/1997 Z. z. o povinných výtlačkoch periodických publikácií, neperiodických publikácií a rozmnoženín audiovizuálnych diel v znení zákona č. 182/2000 Z. z. a o zmene a doplnení zákona č. 81/1966 Zb. o periodickej tlači a o ostatných hromadných informačných prostriedkoch v znení neskorších predpisov . Vládny návrh zákona ste dostali ako tlač 352, návrh na jeho pridelenie na prerokovanie výborom máte v rozhodnutí č. 347. Prosím ministra kultúry Slovenskej republiky pána Rudolfa Chmela, aby návrh zákona uviedol. Máte slovo, pán minister.
Glváč, Martin, podpredseda NR SR (2018-09-11):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť do rozpravy niekto ústne. Nie je tomu tak. Končím možnosť prihlásiť sa a vyhlasujem rozpravu za skončenú. (Reakcia spravodajcu.) Keďže, áno, pán spravodajca, nech sa páči, poprosím vás o stanovisko a prípadne vyjadrenie a návrh na hlasovanie.
Kašper, Igor, poslanec NR SR (2020-11-26):
Pán kolega Tomáš, ja rozumiem tomu, že ste v opozícii, že musíte napádať tieto opatrenia, a chápem aj to, že máte perfektný mediálny tréning, a naozaj vám to tam ide, ale ak tu niekto klame a zavádza, tak to určite nie sme, nie sme my ani ja, ani pán minister a vy ste mi to vlastne aj potvrdili s vaším kolegom, že sa vlastne zvýšili poplatky pre rodičov za réžiu, za mesačnú réžiu pre jedálne na základe vašich opatrení. Samozrejme, že do zákona ste to nemohli dať ani ste to nedali, ale obciam a mestám nezostávalo nič iné, väčšine obcí a mestám, aby som bol úplne presný, ako to, aby výrazným spôsobom vraj aj niekoľkonásobne zvýšili mesačný poplatok za réžiu, za stravu. Takže to je reálna, to je reálna pravda, tak, ako to naozaj bolo. A zabudli ste povedať jednu ešte dôležitú, samozrejme, vec, lebo sa vám to nehodí do tých vašich vystúpení, a teraz si dovolím ja vám povedať, že asi vy neviete, o čom hovoríte, lebo veľmi dobre viete, že pre pracujúcich rodičov sa ako keby nahradilo toto opatrenie a nahradí sa toto opatrenie vyšším daňovým bonusom. A opakujem, tie deti, ktoré najviac potrebujú obedy zadarmo, deti v hmotnej núdzi, tým tie obedy zadarmo zostanú.
B. Bugár, podpredseda NR SR: (2004-10-27):
Vážené panie poslankyne, vážení páni poslanci, tak ako sme sa včera rozhodli, pristúpime teda k druhému čítaniu o vládnom návrhu zákona, ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov (tlač 754). Prosím teraz pána ministra zdravotníctva Slovenskej republiky Rudolfa Zajaca, aby návrh zákona uviedol. Nech sa páči, pán minister.
Danko, Andrej, podpredseda NR SR (2024-05-14):
Pán poslanec Dostál.
P. Hrušovský, podpredseda NR SR: (2002-08-19):
zákone z 21. júna 2002, ktorým sa mení a dopĺňa zákon o sociálnej pomoci v znení neskorších predpisov, ktorý pán prezident vrátil na opätovné prerokovanie Národnou radou Slovenskej republiky. Dávam slovo pánovi poslancovi a podpredsedovi výboru pre sociálne veci a bývanie, aby informoval Národnú radu o výsledku prerokovania vráteného návrhu zákona vo výboroch ako aj o stanovisku a odporúčaní gestorského výboru. Pán poslanec Mesiarik. M. Mesiarik, poslanec: Vážený pán podpredseda, vážené kolegyne, kolegovia, Výbor Národnej rady Slovenskej republiky pre sociálne veci a bývanie ako gestorský výbor pri rokovaní o tomto zákone neschválil spoločnú správu výborov, pretože za návrh uznesenia k spoločnej správe nehlasovala nadpolovičná väčšina prítomných členov výboru. Z uvedeného dôvodu predkladám rokovaniu Národnej rady informáciu o rokovaniach výborov, ktorým bol tento zákon pridelený. Predseda Národnej rady pridelil predmetnú tlač ústavnoprávnemu výboru a výboru pre sociálne veci a bývanie, ktorý zároveň poveril gestorstvom. Gestorský výbor do 19. augusta, kedy bolo rokovanie výboru, nedostal žiadne iné stanoviská poslancov Národnej rady, ktorí nie sú členmi výborov, ktorým bola tlač pridelená. Vrátený zákon odporučil neschváliť Ústavnoprávny výbor Národnej rady svojím uznesením č. 1092. Výbor Národnej rady Slovenskej republiky pre sociálne veci a bývanie neschválil uznesenie, lebo za predložený návrh uznesenia nehlasovala nadpolovičná väčšina všetkých členov výboru. Chcel by som upozorniť v spoločnej správe, kde je uvedené, že pán prezident nenavrhuje pri tomto zákone žiadne pozmeňujúce návrhy. Navrhuje tento zákon neschváliť s tým, že pokiaľ by Národná rada schválila tento zákon, navrhuje sa potom v čl. 2 zmeniť termín účinnosti na 1. január 2003. Skončil som, pán podpredseda, otvorte rozpravu.
Číž, Miroslav, podpredseda NR SR (2015-09-18):
Ďakujem za uvedenie tohto vládneho návrhu zákona. Teraz má slovo pán poslanec Petráš, ktorého navrhol určený navrhnutý gestorský výbor. Máte slovo, pán spravodajca.
Hrušovský, Pavol, podpredseda NR SR (2010-08-06):
Pán poslanec Martinák.
Viskupič, Marián, poslanec NR SR (2021-09-24):
Ďakujem pekne, pán predsedajúci. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať uvedený návrh zákona v druhom čítaní.
Vaľová, Jana, poslankyňa NR SR (2014-04-02):
Kto, čo je. Ale chcela by som povedať, pán Kadúc je právnik, tak o to viac ma potom pochopí, ak je právnik. Ak donesiete súhlas prokuratúry, ak naozaj zmeníte, lebo však vy nemôžete povedať, že tí, čo poberajú dávku, tak ich označíme. Tí, čo nepoberajú dávku, tí budú chodiť neoznačení. Tí, čo poberajú sociálne alebo dôchodkové, tí nemusia byť označení, iba tí, čo poberajú dávky. Ja nie som, ja naozaj nie som za to. Naozaj, ja by som veľmi rada, aby sme to vyriešili, len urobme to tak, aby starosta a primátor nemal také problémy, ako sme mali my v Humennom. Pretože viete, kde je veľká koncentrácia tých automatov, tí ľudia majú obrovské peniaze, ktorí stoja za tými automatmi. Ja som to prežila. A keď zažalujú mesto a obec, tak si neviete predstaviť, čo to bude stáť peňazí. A mne sa to stalo, keď mi prokurátor písal päťkrát, v meste že porušujeme ústavu, keď som musela najať tých najlepších právnikov, aby som sa vyhla súdom s týmito firmami. Lebo veď práve tam, ja presne poviem, v Humennom vyberú možno viacej peňazí ako v Martine. Som si tým istá, lebo je tam väčšia nezamestnanosť. Ja to podporujem. Len to vyriešte, nech dá prokuratúra súhlas alebo tieto dotknuté orgány k tomuto zákonu a ja potom naozaj zahlasujem.
A. Belousovová, podpredsedníčka NR SR: (2008-06-19):
Ďalšiu otázku položila pani poslankyňa Klára Sárközy. Otázku položila pánovi ministrovi obrany Slovenskej republiky pánovi Jaroslavovi Baškovi. Otázka znie: „Pán minister, myslíte si, že aj po profesionalizácii armády je potrebných 6 vojenských nemocníc?“ Nech sa páči, pán minister, odpovedajte a oznámte ukončenie odpovede.
Marcinková, Vladimíra, poslankyňa NR SR (2020-04-23):
Ďakujem za slovo, pán predsedajúci. Je to hádam prvýkrát, kedy sa do programového vyhlásenia vlády dostala naozaj výrazne a komplexne takáto pozornosť ľuďom so zdravotným postihnutím a pre mňa má takáto snaha jednu menovku už dlhé roky v politike, a tým menom je Jana Žitňanská. Takže týmto by som sa jej chcela naozaj poďakovať za tú ustavičnú a trpezlivú snahu byť naozaj hovorcom tejto nie malej skupiny obyvateľstva. Tak ako povedal kolega Drdul, ide o 10 % nášho obyvateľstva. A ja len dodám jeden rozmer, ktorý tu možno v tejto diskusii zaniká, a to je ten, že ľudia so zdravotným postihnutím sú jednou zo skupín, ktorých potenciál je v našej spoločnosti stále veľmi málo využívaný, aj preto je dôležité baviť sa o integrovanom školstve, aj preto je dôležité baviť sa o tom, ako ich dostať na pracovný trh, pretože až 60 % týchto ľudí, to je viac ako 150-tisíc ľudí, sú mimo pracovného trhu, a to považujem za zásadný problém. A verím, že aj toto bude jedna z priorít, ktorej bude tento parlament alebo vláda venovať pozornosť, takže ďakujem pekne. (Potlesk.)
Glváč, Martin, podpredseda NR SR (2019-10-22):
Vážené panie poslankyne, vážení páni poslanci, otváram piaty rokovací deň 51. schôdze Národnej rady Slovenskej republiky. Na dnešnom rokovacom dni o ospravedlnenie požiadala pani poslankyňa Bašistová a na zahraničnej pracovnej ceste je pán poslanec Galek. Podľa schváleného programu pristúpime k druhému čítaniu o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona má parlamentnú tlač 1604, správa výboru má tlač 1604a. Nech sa páči, pán minister spravodlivosti, uveďte vládny návrh zákona.
Laššáková, Jana, podpredsedníčka NR SR (2013-12-11):
Pán poslanec Procházka, nie je prítomný, už druhýkrát, pán poslanec Érsek, nie je prítomný, takisto druhýkrát, pani poslankyňa Hufková, nie je prítomná takisto druhýkrát. Nech sa páči, pán poslanec Hlina, máte slovo, dočkali ste sa.
Borec, Tomáš, minister spravodlivosti SR (2015-04-23):
Ďakujem za doplňujúcu otázku, pán poslanec. Asi nie celkom sme sa rozumeli alebo, respektíve ste ma celkom nepočúvali. Ešte raz, v lete 2013 sme začali na tento problém reagovať prípravou legislatívy. Ja neviem, akú si vy predstavujete ako riešenie tej situácie okamžité? Ďakujem pekne za informáciu, že teda úmysel toho alebo zámer toho zákona vám vyhovuje alebo sa vám páči. Ale len na okraj toho chcem poznamenať, aby, pre korektnosť, že mnohé veci, ktoré ste aj namietali, sa dostali do tohto návrhu zákona. A musím vám, samozrejme aj žiaľ, konštatovať, že počas celej rozpravy k tomuto návrhu zákona, ku ktorému sedíme, ste nepovedali ani slovo. A to ma veľmi mrzí, úprimne musím povedať, pretože to by malo byť predmetom debaty, keď chceme hovoriť o tom, čo vlastne robíme týmto zákonom a čo sa snažíme vylepšiť a ako pomôcť podnikateľom. A to je obsah vašej otázky. Ale ja sa, žiaľ, musím len rečnícky pýtať, prečo sme sa o tom nebavili, minimálne s vami? A to ma, musím povedať, mrzí. Takže toľko. Ďakujem pekne.
A. Belousovová, podpredsedníčka NR SR: (2009-12-02):
Slovo má spravodajkyňa, ktorú určil navrhnutý gestorský výbor, výbor pre sociálne veci a bývanie, pani poslankyňa Klára Sárközy. Nech sa páči.
M. Hort, podpredseda NR SR: (2009-03-11):
Nech sa páči.
Danko, Andrej, predseda NR SR (2018-05-23):
Vážené panie poslankyne, vážení páni poslanci, poprosím o kľud v rokovacej sále. Budeme pokračovať. Otváram rozpravu k Správe o činnosti komisára pre deti za obdobie roka 2017. Do rozpravy sú prihlásení písomne pani poslankyňa Blahová, Verešová a Vaľová ako poverení členovia poslaneckého klubu. Ako rečníci sú prihlásení poslankyňa Zimennová a Gaborčáková. Nech sa páči, pani poslankyňa Blahová, a pripraví sa pani poslankyňa Verešová. (Ruch v sále.) Ešte raz poprosím o kľud v sále. (Pokračovanie rokovania o Správe o činnosti komisára pre deti za obdobie roka 2017 , tlač 902.)
Laššáková, Jana, podpredsedníčka NR SR (2013-12-16):
S reakciou pán poslanec Osuský. Nech sa páči.
I. Farkas, poslanec: (2007-03-20):
Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom ustanovenej pätnásťdňovej lehote pred schôdzou Národnej rady Slovenskej republiky, na ktorej sa uskutoční jeho prvé čítanie. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, zhodnotenie súčasného stavu, dôvod novej právnej úpravy o tom, že návrh nebude mať dopad na štátny rozpočet, rozpočty obcí a vyšších územných celkov, nebude mať vplyv na zamestnanosť ani na tvorbu pracovných miest, nebude mať dopad na životné prostredie. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie. Podľa tejto doložky je problematika návrhu zákona upravená v práve Európskych spoločenstiev a nie je upravená v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 13. februára 2007 č. 204 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady Slovenskej republiky pre hospodársku politiku a Výbor Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 3. mája 2007 a v gestorskom výbore do 4. mája 2007. Pán predsedajúci, otvorte všeobecnú rozpravu.
Zmajkovičová, Renáta, podpredsedníčka NR SR (2013-11-28):
Pán poslanec Fecko.
P. Hrušovský, predseda NR SR: (2005-03-18):
Páni poslanci, prerušujem rokovanie. Do pondelka o 11.00 hodine dovidenia, príjemnú sobotu a nedeľu. (Prerušenie rokovania o 16.11 hodine.)
Laurenčík, Milan, podpredseda NR SR (2022-03-16):
Na faktické poznámky bude teraz reagovať pán poslanec Peter Cmorej. Nech sa páči.
Danko, Andrej, podpredseda NR SR (2023-12-13):
Poslanec Bužo.
Baránik, Alojz, poslanec NR SR (2016-05-18):
Ďakujem, pán podpredseda. Pán predsedajúci, v rozprave k tomuto zákonu vystúpil jeden poslanec, nepodal však žiadne návrhy, preto, prosím, aby ste dali hlasovať, že Národná rada návrh zákona odhlasuje, alebo, že, Národná rada... (Prerušenie vystúpenia predsedajúcim.)
M. Číž, podpredseda NR SR: (2007-03-27):
Slovo má pán poslanec Halecký.
Uhrík, Milan, poslanec NR SR (2018-10-18):
Vážení kolegovia, ešte raz to zhrniem celé. SNS-ka jednoducho navrhuje zaviesť 2,5-percentný odvod pre reťazce, pre všetky reťazce, ktoré nepredávajú len potraviny, ale predávajú aj školské pomôcky, drogériu, šaty, oblečenie, elektroniku, skrátka paušálne pre všetkých. Myslím si, že každému musí byť úplne jasné, že reťazce premietnu tento odvod do ceny, že nepôjdu do straty. A verte tomu, že keď sa ich, že tie ceny potravín v budúcnosti, keď pôjdu hore, čo, samozrejme, že pôjdu, už len z princípu, a keď sa ich budú pýtať, že prečo išli ceny hore, tak oni povedia, kvôli tomu odvodu, kvôli SNS-ke. Nepovedia, že kvôli našim vlastným ziskom, hodia to práve na SNS-ku. A budú mať pravdu, pretože, pretože naozaj ten odvod si do tých cien premietnu. Hodia to na vládnu koalíciu. A čo je najhoršie, ako tu už bolo povedané, tento návrh zákona, tento nový odvod poškodí a možnože zničí aj veľa poctivých slovenských reťazcov, menších firiem, ktoré jednoducho nedokážu konkurovať tým veľkým firmám, ako je Tesco, Kaufland, Lidl alebo podobne. Ja by som bol veľmi rád, keby sa trošku priškrtila politika voči zahraničným, zdôrazňujem, zahraničným obchodným reťazcom, ktoré vyvážajú zisky za hranice, ale ja som presvedčený, že tento návrh zákona týmto reťazcom reálne nijako neublíži, ale čo spôsobí, je to, že ľudia budú musieť za potraviny v reťazcoch, hypermarketoch, supermarketoch jednoducho platiť viac. Platiť viac, to znamená, že si budú môcť dovoliť kúpiť menej a najviac to postihne práve tie najzraniteľnejšie, najchudobnejšie skupiny obyvateľstva, nezamestnaných alebo dôchodcov. Ak chcete pomôcť poľnohospodárom, tak oveľa lepšia stratégia by podľa mňa bola znížiť daňové zaťaženie poľnohospodárov, slovenských poľnohospodárov pôsobiacich na území Slovenskej republiky, tým pádom by sa dostalo do slovenských obchodov viac kvalitných, lacnejších slovenských výrobkov, slovenských potravín a boli by spokojní aj slovenskí poľnohospodári a boli by spokojní aj spotrebitelia, ktorí by jednoducho mali tých slovenských kvalitných výrobkov tam viac za nižšiu cenu.
Počiatek, Ján, minister dopravy, výstavby a regionálneho rozvoja SR (2014-09-18):
Ďakujem za slovo. Vážená pani predsedajúca, vážené dámy, vážení páni, vážená pani poslankyňa, Národná diaľničná spoločnosť v súčasnosti pripravuje proces verejného obstarávania na výber zhotoviteľa stavebných prác pre úsek rýchlostnej cesty R3 Tvrdošín – Nižná s predpokladaným termínom vyhlásenia v októbri tohto roku v zmysle plánu verejného obstarávania NDS. Začiatok výstavby rýchlostnej cesty je možno predpokladať, samozrejme, až po úspešnom ukončení procesu verejného obstarávania, ale dúfame, že v roku 2015. Pre nadväzujúce úseky rýchlostnej cesty R3 Nižná – Dlhá nad Oravou a R3 Dlhá nad Oravou – Sedliacka Dubová bolo vydané územné rozhodnutie, avšak k ďalšej príprave následných stupňov projektovej dokumentácie sa bude pokračovať až po vypracovaní štúdie realizovateľnosti R3 Tvrdošín – križovatka D1. Pre túto štúdiu v súčasnosti prebieha už proces vyhodnocovania ponúk. Po ukončení procesu verejného obstarávania bude štúdia realizovateľnosti vypracovaná do štyroch mesiacov od podpisu zmluvy s úspešným uchádzačom. Na základe výsledkov štúdie realizovateľnosti bude rozhodnuté o definitívnej trase vedenia rýchlostnej cesty R3 a následne sa stanoví ďalší postup, ako aj harmonogram prípravy jednotlivých úsekov v závislosti od možnosti zabezpečenia finančných prostriedkov. Ďakujem za slovo. Skončil som.
Gašpar, Tibor, poslanec NR SR (2024-02-08):
Budeme hlasovať o bode 364 druhého pozmeňujúceho návrhu poslanca Galka.
Grendel, Gábor, poslanec NR SR (2017-02-07):
Ďakujem za slovo. Myslím, že v tejto rozprave naozaj zazneli úplne všetky argumenty za zrušenie, ktoré existujú. Naopak, proti nezaznel žiaden. A ja by som navrhoval možno takúto vec pre zástancov gastrolístkov v tejto sále, tak uzákoňme to, že paušálne náhrady pre tých poslancov, ktorí sú zástancami gastrolístkov, budú vyplácané v gastráčoch. Čo by ste na to povedali?
Viskupič, Jozef, poslanec NR SR (2012-06-22):
Ďakujem, pán predsedajúci. Je pre mňa skutočne veľmi, veľmi smutné, že musíme počúvať o tom, že desiati členovia Európskej únie napriek tomu, že tuná robíme obrovskú nadprácu, že rokujeme do večerných hodín ohľadom eurovalu, a ak je prvá príležitosť, kedy sa niekto začína baviť o prvej koľaji v rámci Európskej únie, nie sme pozvaní. V tradícii máme predsa obrovskú skúsenosť, že nás niekde nepotrebujú. Myslím si, že v tomto prípade by sme mali, tak ako sme vyzývali niekoľkokrát na grémiu aj na stretnutí s pánom predsedom vlády, aby sme sa neponáhľali. Skutočne nemusíme robiť túto nadprácu, pretože potrebujeme relevantné údaje, potrebujeme sa dostať do takého stavu, aby sme mohli zodpovedne rozhodnúť o takto obrovskom nevypovedateľnom záväzku. Snažím sa povedať to, aby sme dnes o tomto bode nehlasovali. Ďakujem.
P. Paška, predseda NR SR: (2006-10-19):
Druhá vyžrebovaná otázka pre vás je od pani poslankyne Laššákovej a znie: „Vážený pán premiér, mnohé záväzky z Programového vyhlásenia vlády sa začali plniť v rekordne krátkom čase. Niektoré záväzky vláda odložila na ďalšie roky. Ktoré z cieľov novej vlády, ktoré sa ešte nedostali do procesu realizácie považujete na prioritné v najbližšom období?“
Kollár, Boris, predseda NR SR (2023-05-09):
Bod 59 schváleného programu.
Jurinová, Erika, podpredsedníčka NR SR (2014-11-10):
Pán poslanec Novotný.
Zmajkovičová, Renáta, podpredsedníčka NR SR (2012-05-04):
Pán poslanec Štefanec.
P. Hrušovský, podpredseda NR SR: (2002-02-21):
Neschválili sme tento návrh. Š. Šlachta, poslanec: Posledným návrhom pána poslanca Kandráča je návrh pod bodom č. 36.
Jurinová, Erika, podpredsedníčka NR SR (2014-12-11):
Nech sa páči. Takže dávam slovo pánovi spravodajcovi, pánovi Mikušovi.
B. Bugár, podpredseda NR SR: (2005-11-08):
(Hlasovanie.) Prítomných 138, za 132, proti 2, zdržali sa 4. Tento návrh je schválený. Nech sa páči.
Lipšic, Daniel, poslanec NR SR (2015-12-08):
Ja vás chcem požiadať, pán predsedajúci, aby ste preukázali snemovni uznesenie, čo je ako absurdné, ale možno existuje, aj keď je absurdné, že podľa rozhodnutia vlády Roberta Fica ministra spravodlivosti zastupuje minister poľnohospodárstva. Lebo za našich vlád aspoň bola taká ambícia, že bolo možné zastúpenie ministrov samozrejmé, ale väčšinou bola snaha, aby to boli príbuzné obory. Napríklad ministerstvo vnútra a spravodlivosti alebo vnútra a obrany a tak. Poľnohospodárstvo, to nás nenapadlo nikdy.
Rošková, Ľubica, poslankyňa NR SR (2012-04-04):
Sľubujem. (Potlesk.)
P. Hrušovský, podpredseda NR SR: (2001-09-05):
A. Engliš, poslanec: Ďakujem, pán predsedajúci. Ja by som chcel oceniť vystúpenie pána poslanca Brocku, pretože si sám zhodnotil situáciu v koalícii a myslím si, že reakcie na to také, aké boli, to potvrdili. Ľavá strana nevie, čo robí pravá strana. A u vás v koalícii je to skutočne tak, ľavicová strana nevie, čo robí pravicová, a to ste potvrdili vo svojom vystúpení. Ak vy dáte 8 %, my dáme alebo ja dám 10 %, povedali ste. Skutočne to je perfektná spolupráca v tejto koalícii pri riešení sociálnych problémov tohto obyvateľstva. Preto sú aj také výsledky tejto vlády. Také pre Slovensko, by som povedal, tragické a nie dobré, ako to váš pán premiér hovorí. Zato ale, bohužiaľ, nesiete vy zodpovednosť. Vy ste stále členmi tejto koalície pravoľavej. Sociálna situácia dôchodcov sa za vašej vlády zhoršila tak strašne, myslím si, že dôkazy tu boli dané, a vy sa tu handrkujete, či to bude osem, či desať, ale pritom vopred poviete, že päť musí byť dosť. To sú vyjadrenia, ktoré potvrdzujú, že nemáte koncepciu, východiská a riešenia. Žiaľ, je to katastrofa pre tento národ a v tomto prípade pre týchto našich dôchodcov. Ďakujem.
Osuský, Peter, poslanec NR SR (2015-12-21):
Ďakujem pekne. No každopádne musím povedať, že tento príbeh, ktorý dal nám kolega Hlina k lepšiemu, je hoden teda absurdných dramatikov Jeľneskom počínajúc a Havlom pokračujúc, ale každopádne už mi je zhruba jasné, na čo je nám treba 2,5-tisíc nových policajtov. Teda desať pošleme na schengenské hranice akémusi spriatelenému štátu, piati budú zabezpečovať našich dovolenkárov v Chorvátsku a tá zvyšná partia bude obstarávať, dá sa povedať, štafáž k takýmto hrdinským činom. No sme bohatý štát a mali sme tri policajné autá a hŕstku policajtov na to, aby riešili vážny problém – kam s kontajnerom. Kedysi o tom písal Jan Neruda – Kam se slamníkem. Ale musím teda povedať, že predsa prituhuje, lebo keď si, vážený kolega Hlina, robil akciu pred Biľakovým domom, tak vtedy sa tomu nevenovala primeraná pozornosť a predsa len musíme povedať, že kvalita práce bezpečnostných zložiek sa zlepšuje od čias ochrany Biľakovho bydliska. Teraz, pravda, aj príslušné bezpečnostné zložky poctivo pracujú pri ochrane Biľakovho pamätníka, ale predsa len nie s takým nasadením, ako v tejto kauze.
Pellegrini, Peter, predseda NR SR (2023-12-08):
Prezentujme sa a hlasujme o návrhu uznesenia, ktorým Národná rada vysloví súhlas aj s touto zmluvou o zamedzení dvojitého zdanenia. (Hlasovanie.) Prítomných 141 poslancov, za 140, nehlasoval 1 poslanec. Konštatujem, že Národná rada vyslovila súhlas s uvedenou zmluvou. Pokračujeme hlasovaním v treťom čítaní o návrhu uznesenia k návrhu na vyslovenie súhlasu Národnej rady so Zmluvou medzi Slovenskou republikou a Saudskoarabským kráľovstvom... (Reakcia z pléna.) Prosím? Pán poslanec! ... medzi Slovenskou republikou a Saudskoarabským kráľovstvom o zamedzení dvojitého zdanenia v oblasti daní z príjmov a zabránení daňovému úniku, tlač 36. Poprosím pána poslanca Pavla Ľuptáka, aby ako poverený člen výboru pre financie a rozpočet uviedol hlasovanie o tejto zmluve. (Hlasovanie o návrhu uznesenia k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Saudskoarabským kráľovstvom o zamedzení dvojitého zdanenia v oblasti daní z príjmov a zabránení daňovému úniku , tlač 36.)
P. Paška, predseda NR SR: (2008-11-25):
(Hlasovanie.) 134 prítomných, 57 za, 27 proti, 50 sa zdržalo. Návrh sme neschválili.
Hort, Milan, podpredseda NR SR (2010-10-14):
S reakciou na faktické poznámky sa teraz prihlásila pani poslankyňa Natália Blahová, nech sa páči.
Suchánek, Alan, poslanec NR SR (2019-12-05):
Ďakujem za slovo. Edo, no presne tak ako to tu aj predtým zaznelo a ty si to povedal, že je obrovská škoda, že nedostal príležitosť guvernér Národnej banky, aby tu mohol prezentovať stanovisko Národnej banky. Ale v dnešnej tlači sa objavila, objavil článok viceguvernéra Jána Tótha, ktorý hovorí, že doviezť zlato na Slovensko znamená streliť si do nohy. A ďalej píše, že „priniesť zlato domov aspoň v prípade menšej centrálnej banky, ktorá s ním doma nebude vedieť obchodovať, je pokladané medzi centrálnymi bankármi za neracionálne, populistické a iniciované politikmi“. Ale ak už teda to tak chcete strašne doviezť, tak chcem vám dať taký jeden návrh, že neviem, či už je rozhodnuté, kde ho chcete dať, ale Matica slovenská má taký jeden trezor. A z toho trezoru sa to dá ukradnúť beztrestne. Ďakujem.
Miškov, Juraj, minister hospodárstva SR (2010-12-15):
Vážený pán predseda, vážené panie poslankyne, vážení páni poslanci, tento návrh sa predkladá na základe ustanovenia čl. 86 písm. h) a písm. k) Ústavy Slovenskej republiky. Cieľom materiálu je aktualizácia vojenského zastúpenia Slovenskej republiky pri orgánoch NATO a EÚ, národných podporných prvkov pri vojenských veliteľstvách NATO a vo vojenských štruktúrach NATO a Európskej únie. Uvedené vojenské zastúpenie vzala na vedomie Národná rada Slovenskej republiky svojím uznesením č. 1 846 z 23. septembra 2005. Týmto uznesením Národná rada Slovenskej republiky zároveň vyhlásila súhlas s vyslaním príslušníkov ozbrojených síl Slovenskej republiky do týchto štruktúr. Predložený návrh reaguje na zmeny jednotlivých štruktúr v rámci NATO a Európskej únie, v ktorých pôsobia príslušníci ozbrojených síl Slovenskej republiky, konkrétne vymedzuje niektoré štruktúry s presnými názvami, sídlom ich pôsobenia a dopĺňa možnosť pôsobenia v nových štruktúrach. Navrhovanou aktualizáciou sa nemení celkový mandátový počet vojenského zastúpenia v týchto štruktúrach, v ktorých je v súčasnosti a predpokladá sa aj naďalej reálne obsadených sedemdesiatštyri pozícií. Schválením predmetného materiálu sa nemení počet a výška výdavkov realizovaných v rámci kapitoly rozpočtu, kapitoly Ministerstva obrany Slovenskej republiky, pričom v roku 2010 predstavuje rozpočet vojenského zastúpenia Slovenskej republiky celkom sumu 6 857 343 eur. Predložený materiál bol prerokovaný vo Výbore Národnej rady Slovenskej republiky pre obranu a bezpečnosť a v Zahraničnom výbore Národnej rady Slovenskej republiky. Vážený pán predseda, vážené panie poslankyne, vážení páni poslanci, dovoľujem si vás požiadať, aby ste schválili predložený návrh. Ďakujem.
Marosz, Ján, poslanec NR SR (2018-02-15):
Prosím, pán predseda, aby ste dali hlasovať o tom, že Národná rada prerokuje návrh zákona v druhom čítaní.
Žiga, Peter, podpredseda NR SR (2024-04-19):
S reakciou na faktické poznámky pán poslanec Dubéci.
Laššáková, Jana, podpredsedníčka NR SR (2012-06-26):
S faktickou poznámkou pán poslanec Novotný. Nech sa páči.
Laššáková, Jana, podpredsedníčka NR SR (2013-12-05):
Ďakujem. Ďakujem pekne, pán podpredseda vlády. Pokračujeme odpoveďami členov vlády na otázky poslancov podľa vyžrebovaného poradia. Prvá otázka je od pána poslanca Tibora Bastrnáka na ministra kultúry Mareka Maďariča a otázka znie, poprosím vás o pokoj: „Vážený pán minister, vaše ministerstvo ako zriaďovateľ plánuje zrušiť právnu subjektivitu hvezdárne v Hurbanove. Deje sa to bez hocijakej formy konzultácie so zainteresovanými vedeckými autoritami, respektíve bez vedomia dotknutých zamestnancov hvezdárne. Aké sú dôvody plánovaného zrušenia právnej subjektivity hvezdárne v Hurbanove?“ Pán minister, poprosím vás o odpoveď, ako aj o oznámenie ukončenia odpovede. Nech sa páči, máte slovo.
Blanár, Juraj, podpredseda NR SR (2023-06-23):
Nepočujem tú hádku až sem, pani poslankyňa Kavecká, ale musia to oni vyhodnotiť. Nech sa páči, pokračujte.
Štefanec, Ivan, poslanec NR SR (2013-09-06):
Ďakujem pekne, pani podpredsedníčka. Pani poslankyňa Žitňanská to vystihla úplne presne, nie je možné, aby vláda jednej strany takýmto spôsobom zásadne ovplyvňovala volebný systém na Slovensku. Preto myslím, že to riešenie, ktoré navrhla, je v súčasnosti najlogickejšie a jediné možné, aby pán minister vzal späť obidva tieto zákony, ktoré sa týkajú volieb. Ďakujem pekne.
Laššáková, Jana, podpredsedníčka NR SR (2014-06-26):
S reakciou pán poslanec... Poprosím vás, páni poslanci, neprekrikujte sa. Dobre. S reakciou pán poslanec Mikuš, nech sa páči.
V. Mečiar, poslanec: (2009-11-04):
Pokiaľ ide o tento zákon, ja uznávam jeho nedostatky, ale stojí to tak, že ak pre formálne chyby zastavíme proces, oddialime celé rozhodnutie o ďalšie mesiace a nemôžeme chcieť, aby ľuďom bolo dobre, a súčasne z formálnych dôvodov predlžovať ohrozenie, aby im bolo zle. To sa jednoducho nedá. Tak pustime tento zákon do druhého čítania, keď chceme byť konštruktívni, a odstránime tak vady, aby sa tuto nikto nezakoktával, ako chce pomôcť zdravým firmám. Ten zákon sa týka firiem v konkurze, zdravá firma v konkurze nemôže byť, kompetencie vlády nastupujú až po porade veriteľov. V zdravej firme sa veritelia neradia o tom, čo s touto firmou urobia. Ak tam vtedy štát vstupuje, aby zachránil pracovné miesta a chod inštitúcie, a vstupuje so svojimi peniazmi, majetkom a všetkým, čo vie, tak nerobí zle. A, samozrejme, býva medzi  nami všelijako, ale mám jednu dilemu, ktorú si neviem od roku 1990 vyriešiť, či Boh viacej potrestal Mikloška na rozume alebo na charaktere. V Trenčianskych Tepliciach minerálne vody, ani kvapku z nich, som neužil nikdy. A ani moji príbuzní tak neurobili. A Koliba patrí už niekoľko rokov firme J§T. Takže ten, čo vždy prespí svoj čas... (Vystúpenie prerušené časomerom.)
Puškárová, Paula, poslankyňa NR SR (2024-09-11):
Ďakujem veľmi pekne. A ja tiež len si dovolím zareagovať. Konkrétne v takých troch bodoch. Spomenuli ste, že tento zákon rieši len málo z problémov, ktoré ste načrtli v tej prvej časti. No ja si to nemyslím a potom to tak trošku vyzerá, že možno nie úplne do detailov ste prešli niektoré tie paragrafy. Konkrétne by som upozornila na jednu veľmi významnú zmenu. Spomenuli ste nedostatok učiteľov hlavne odborných predmetov na stredných školách a tento zákon veľmi elegantne rieši práve tento nedostatok. Umožňuje totiž vysokoškolským pedagógom po ukončení PhD. s trojročnou praxou, aby vyučovali tieto odborné predmety na stredných školách. Je to veľmi elegantná zmena, ktorá doteraz bola možná len po doplnkovom štúdiu pedagogickom, ktoré bolo prekážkou, a skutočne ju privítali všetky, všetci pedagogickí alebo teda vysokoškolskí pedagógovia, s ktorými som komunikovala. Takže veľmi elegantná a šikovná zmena, ktorá umožní, aby tí pedagógovia pendlovali a zároveň presúvali aj svoje, svoje poznatky na tie stredné školy. Druhá, direktívny spôsob vedenia. No veľmi je to ťažké pri riaditeľovi určovať mu, akým spôsobom má viesť, ale dá sa to vyriešiť výberovým konaním. A tretia, podpora vzdelávania. Nuž, práve aj ten druhý, ďalší zákon, ktorý budeme prerokúvať, rieši aj túto problematiku. Ide tam o celoživotné vzdelávanie, kde aj tí pedagogickí pracovníci majú k tomuto prístup, budú tam vytvorené tie individuálne účty, aby na sebe ďalej pracovali, aby bolo podporené tie jednotlivé momenty, alebo teda tie jednotlivé ďalšie kurzy, v ktorých sa chcú doškoľovať, preškoľovať, prispôsobovať sa trhu. Čiže aspoň v tomto som chcela trošičku možno poopraviť videnie týchto paragrafov. Ďakujem.
Drdul, Dominik, poslanec NR SR (2020-09-22):
Kolega, ja ti chcem poďakovať. Veľmi správne poukazuješ alebo si poukázal na, na dôvod, pre ktorý sa bavíme o tomto návrhu zákona, a síce na to, že komunistický režim bol skutočne nemorálnym režimom, protiprávnym režimom aj z pohľadu právneho poriadku Slovensku republiky, tak ako ho máme momentálne platný a účinný, ktorý potláčal ľudské práva a slobody svojich občanov, svojich vlastných občanov. Je preto našou povinnosťou spomínať, lebo inak budeme nútení si túto povinnosť zopakovať. Ďakujem.
Blanár, Juraj, poslanec NR SR (2013-04-16):
Ďakujem. Vážená pani podpredsedníčka, môžeme rozprávať o tejto téme z každej strany a vyžaduje si naozaj diskusiu, ale predovšetkým činy. A samozrejme, že si uvedomujeme, že to nie je jednoduché. A že v čase, kedy v podstate práve vďaka pravicovej politike sa snažil urobiť všetko to, aby bol štát úplne okyptený a nemohol zasahovať takmer do ničoho, pretože to viacerí vaši kolegovia povedali, od toho štátu chcete a od tej vlády chcete, aby urobila teraz maximálne všetky opatrenia. A pritom vy ste podporovali vládu, ktorá tu bola osemnásť mesiacov, ale nepočul som od vás nejaké konkrétne opatrenia. Dokonca opatrenia, o ktorých ste tu rozprávali, že úžerníci a tak ďalej. Samozrejme, aj to je jedna téma, ktorá je veľmi vážna, ale nepočul som o tom, že by ste vy niečo v tej oblasti robili počas vašej vlády. A to sa mi zdá byť nepoctivé. Hovoríte, že vás my berieme alebo že vás oberáme o chuť do práce, vás opozičných poslancov. Viete, to nie je naša úloha, ani vlády Slovenskej republiky, aby sme vás oberali o chuť, to je váš problém. A pre nás je dôležité, aby sme sa naozaj snažili v rámci tých možností, ktoré vláda má, a myslím si, že ich využíva na maximum, ako môže, vytvárali pracovné miesta skutočne bez týchto rečí a bez tých politických vyjadrení, ktoré ste aj v tomto uznesení, ktoré ste predložili na túto schôdzu, predložili, lebo tam nie je nič konkrétne, čo by ste navrhovali. A ešte znižovať svoju Radu solidarity, to, čo ste povedali, že to je len niečo také, nuž ja si myslím, že je to vážna vec. V Rade solidarity sedia ľudia a zástupcovia v podstate spoločností a dávajú tam spätnú väzbu. A vy ju znižujete takýmto spôsobom? Pani poslankyňa, vláda robí, čo môže, a myslím si, že to už preukázala viackrát... (Prerušenie vystúpenia časomerom.)
Jurinová, Erika, podpredsedníčka NR SR (2012-10-29):
Pán poslanec Sulík.
Laurenčík, Milan, podpredseda NR SR (2021-12-09):
Pýtam sa, či je všeobecný súhlas, aby sme dokončili faktické poznámky? (Súhlasná reakcia pléna.) Ďakujem. Pani poslankyňa Monika Kavecká, nech sa páči.
M. Číž, podpredseda NR SR: (2009-10-28):
(Hlasovanie.) Prítomných 131, za 78, zdržalo sa 52, nehlasoval 1. Konštatujem, že tieto návrhy sme schválili.
Remišová, Veronika, poslankyňa NR SR (2017-11-30):
Ďakujem kolegyni Verešovej, ide nám skutočne o ten najlepší záujem. A to čerpanie eurofondov, všetci veľmi dobre vieme, že je problémové. Je to zákon, ktorý nenaháňa žiadne politické body, lebo toto je pomerne jednoduchá vec, skôr technická záležitosť. Ja som s tým oslovila aj pána podpredsedu vlády, ktorý je zodpovedný za eurofondy, pána Pellegriniho. Nejak sa neozval, ale ja teda by som bola veľmi rada, keby ste túto situáciu tak alebo onak riešili, lebo je to, je to požiadavka zdola, z tých, čo tie eurofondy realizujú, a pôsobí im veľké problémy. Toto je to veľmi jednoduché riešenie. Tie finančné pravidlá, hovorím, sú dosť komplikované, ale akékoľvek riešenie sa nájde, my budeme, ktoré by, či už ho predloží vládna koalícia alebo podporia náš opozičný návrh, ale tak či tak bola by som veľmi rada, keby sa to riešenie nejaké na tento problém našlo. O to viac, že s čerpaním eurofondov máme veľké problémy.
Pčolinský, Peter, podpredseda NR SR (2023-03-17):
Pani poslankyňa Zemanová.
Ježík, Jozef, poslanec NR SR (2014-06-25):
Tým sme vyčerpali hlasovanie o všetkých pozmeňujúcich návrhoch z rozpravy. Pán predseda, dávam návrh na postúpenie návrhu zákona do tretieho čítania ihneď. Prosím, otvorte rozpravu.
Bugár, Béla, podpredseda NR SR (2019-09-13):
Zabudli ste ešte Sulíka. Pán poslanec Rajtár, nech sa páči. (Reakcia poslankyne Zemanovej: „Pardon, po vražde sa on s ním nebavil.“ )
Bugár, Béla, podpredseda NR SR (2016-04-22):
Pani poslankyňa Cigániková, nech sa páči.
Kollár, Boris, predseda NR SR (2023-02-01):
Moment, súčasne prosím spravodajcu z ústavnoprávneho výboru pána poslanca Miloša Svrčeka, aby zaujal miesto určené pre spravodajcov. Pani poslankyne, páni poslanci, vystúpením pána ministra sa podľa § 35 ods. 6 zákona o rokovacom poriadku otvára rozprava znova. Pýtam sa, či sa chce niekto z poslancov prihlásiť a vystúpiť v rozprave. Ďakujem. Končím možnosť prihlásiť sa. Do rozpravy prihlásili sa dvaja poslanci, pán poslanec Kyselica a potom pán poslanec Svrček. Nech sa páči, pán poslanec, máte slovo. [Opätovné otvorenie rokovania o vládnom návrhu zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov a ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov , tlač 1107.]
Jurinová, Erika, podpredsedníčka NR SR (2013-03-19):
Ďakujem. S reakciou na faktickú poznámku pán poslanec Huba, nech sa páči.
Pellegrini, Peter, predseda NR SR (2015-11-12):
Prezentujme sa a hlasujme o návrhu pána spravodajcu. (Hlasovanie.) Prítomných 130 poslancov, za hlasovalo 117, zdržalo sa 12, nehlasoval 1. Sme v treťom čítaní . Otváram rozpravu v rámci tretieho čítania. Končím možnosť prihlásiť sa do rozpravy, vyhlasujem rozpravu za skončenú. Nech sa páči, pán spravodajca.
Pellegrini, Peter, podpredseda NR SR (2020-07-15):
Ďakujem pekne. Vyhlasujem rozpravu za skončenú. Pýtam sa pána spravodajcu, či sa chce vyjadriť k rozprave. Nie, preto prerušujem rokovanie o tomto bode programu. Pripomínam, že budeme o ňom hlasovať o 17.00 hod. Ďakujem veľmi pekne. Poprosím teraz do sály pána ministra životného prostredia Budaja, aby sme mohli pokračovať v rokovaní. (Predsedajúcemu zazvonil služobný telefón, ktorý zdvihol.) Vyhlasujem prestávku, desať minút, do príchodu pána ministra. (Desaťminútová prestávka.) (Po prestávke.)